Zápisnica o činnosti výboru SSO počas pandemického roka 2020

 Vzhľadom na pandémiu COVID-19 došlo od februára 2020 k výrazným obmedzeniam vo fungovaní SSO. Museli byť zrušené početné pripravené vzdelávacie akcie, kongresy a samozrejme aj zasadania výboru SSO. Práca výboru SSO a kontakt členov výboru SSO pokračoval výhradne dištančne, mailom. Takto boli riešené aj operatívne úlohy , ktoré musel výbor SSO riešiť v rámci pandémie.

13.2. 2020 bolo dištančne schválené **uznesenie č.1./2020** Plat sekretárke SSO p. Štefánii Horváthovej sa zvyšuje na 300 .- € čistého mesačne, zodpovedný prezident SSO od 1.3.2020.

23.3. 2020 prebehlo prerokovanie a odsúhlasenie opatrení pre prácu ORL oddelení, ambulancií počas pandémie COVID-19, bol odsúhlasené odporúčanie SSO na povinné predoperačné testovanie na SARS-CoV2 . Odporúčania SSO boli formulované do listu a cestou hlavného odborníka boli odoslané hlavnému hygienikovi SR a na MZ SR.

V dôsledku zrušenia Otologického dňa pre opatrenia Hlavného hygienika SR pri pandémii COVID-19 , bolo zrušené aj zasadanie plánovaného výboru SSO.

15.5. 2020 bolo uznesením výboru č.2/2020 na návrh prezidenta SSO jednohlasne odsúhlasené preloženie 67.kongresu SSO v Žiline o rok na 8.-9.9. 2021.

Prezident SSO mailom informoval výbor SSO o hospodárení počas kongresu v Šamoríne a vzhľadom na stratu sa rozhodol nevyplatiť žiadnu odmenu organizujúcemu oddeleniu - Klinike ORL SZU NsM,

Uznesenie výbor SSO č.3./2020 výbor súhlasí s úhradou nákladov doc. Tedlovi vo výške 1000 eur na zasadnutie ORL sekcie UEMS v Porte v Októbri 2020. Zodpovedný predseda SSO

Uznesenia č.4/2020 , výbor SSO vyjadril súhlas s organizovaním zasadnutia ORL sekcie UEMS v roku 2023 v Bratislave s účasťou výboru SSO.

Uznesenie č.5/2020 Výbor SSO pomerom hlasov 5 za a 4 sa zdržali vyjadril súhlas s odporúčaním výboru SSO pre prácu na lôžkových a JAS zariadeniach vykonávajúcich chirurgickú ORL operatívu, Zodpovedný predseda

Výbor SSO zobral na vedomie finančnú uzávierku a správu dozornej rady SSO

Výbor SSO diskutoval návrh na vytvorenie novej endokrinochirurgickej sekcie SSO, vzhľadom na viaceré nesúhlasné stanoviská, zatiaľ nedošlo k zhode o význame vytvorenia tejto sekcie, rozhodnutie odložené

Dr. Volmutová informovala, že za foniatrickú sekciu SSO sa pravidelne zúčastňuje na zasadnutiach Kategorizačnej komisie MZ SR pre načúvacie prístroje

Po dohovore s českými kolegami bol 18. Česko – slovenský foniatrický kongres pre pandemiu COVID-19, ktorý pripravovala foniatrická sekcia SSO na 24.9.- 26.9.2020 v Bratislave, preložený na r. 2021 v Bratislave. Termín (09- 10/2021) sa upresní podľa českých a slovenských odborných akcií po dohovore s predsedom českej foniatrickej sekcie v dohľadnom čase.

V Bratislave 24.02.2021

Spísal: Barta